У жыцці кожнага чалавека існуюць моманты, калі ён павінен зрабіць выбар, які кардынальна паўплывае на яго будучыню. Нялёгкі перыяд цяпер у выпускнікоў 11 класаў, бо ад адказнага выбару прафесіі залежыць іх паспяховасць. Як выбраць прафесію, кім стаць, каб праз некаторы час не шкадаваць аб сваім рашэнні? На гэтыя і іншыя пытанні вучняў раёна адказалі прадстаўнікі вышэйшых і сярэднеспецыяльных навучальных устаноў краіны, а таксама раённага цэнтра занятасці. Пазнавальная сустрэча, якая сабрала больш за 150 навучэнцаў, адбылася ў мінулы чацвер у вялікай зале райвыканкама.